Erik Finn Lorentzen

Erik Finn Lorentzen (født 21. mars 1921 i Aker, død 18. mars 2010 i Oslo) var en norsk skipsreder.

I perioden 1941–1945 var han flyver i Canada, Storbritannia og Nord-Afrika. Han var administrerende direktør i familierederiet Øivind Lorentzen Rederi i perioden 1959–1983, og siden eier av Øivind Lorentzen A/S Sobral og hadde en rekke styreverv. Han var visepresident (1987–1991) og styreleder (1991–1993) i Redningsselskapet.

Han var sønn av skipsreder Øivind Lorentzen, fra holmestrandsslekten Lorentzen, og bror av Erling Lorentzen og dermed svoger av Prinsesse Ragnhild. Erik Lorentzen var gift med Eva von Munthe af Morgenstierne (1921–2017) og hadde tre sønner.

Han var styreleder i Libertas 1972-1976, og satt i styret fra 1960-tallet.

Referanser 

Norske skipsredere
Norske flyvere fra andre verdenskrig
Personer ved Little Norway
Fødsler i 1921
Dødsfall i 2010
Artikler i sjøfart-prosjektet